क्योंकि बड़े गड्ढे हैं इस राह में। अगर भूलवश जिला मुख्यालय जाना पड़ जाये तो रोंगटे खड़े हो जाते हैं। पुरैनी से जिला मुख्यालय की दूरी 45 किलोमीटर है लेकिन यह सफर इतना ‘सुहाना’ है मानो आप झूला झूल रहे हैं. खासकर अगर आपको सावन माह में जिला जाना पड़ जाय तो फिर तो खा कहना ! क्योंकि पुरैनी से उदाकिशुनगंज तक हाल में ही नजरें इनायत हुई थी सरकार की और ‘8 फिटिया’ मखमली सड़क का निर्माण हुआ जो कि उदाकिशुनगंज से चौसा भटगामा तक हुआ लेकिन महज 25 से 30 किलोमीटर की दूरी की इस सड़क के निर्माण में सालों बीत गये. जब तक एक छोर से दुसरे छोर तक सड़क मुकम्मल हुई तबतक पुरैनी से उदाकिशुनगंज के बीच की सड़क जो शैषवावस्था से सीधे बुढ़ापे में ही चली गई. किसी ने इस सड़क की जवानी को न देखा और फिलवक्त हाल यह है कि सड़क कई जगह टूट चुके हैं और कई जगह सड़क पर गड्ढे छोटे बड़े हर साईज के बन गये हैं।